ddrg/super_eurlex huggingface dataset:
64.

anser det for beklageligt, at mulighederne for energibesparelser ikke udnyttes tilstrækkeligt hverken på internationalt plan eller i EU; understreger, at energibesparelser giver mulighed for jobskabelse, økonomiske besparelser og energisikkerhed og forøger konkurrenceevnen og emissionsreduktionerne samt at de er centrale i forhold til at fjerne koblingen mellem emissioner og økonomiske vækst; opfordrer EU til at skabe større opmærksomhed og kræve øget handling omkring energibesparelser i internationale forhandlinger, hvad enten det drejer sig om at drøfte teknologioverførsel, udviklingsplaner for udviklingslande eller økonomisk bistand; understreger, at EU og dets medlemsstater skal opstille og opfylde ambitiøse energieffektivitetsmål for at være troværdige; understreger vigtigheden af at reducere energispild i bygge- og transportindustrien og i indenlandske elektriske systemer og apparater med henblik på at maksimere energibesparelser og energieffektivitet;
K.

der henviser til, at EU's PEACE-program har til formål at styrke fremskridt hen imod et fredeligt og stabilt samfund og at fremme forsoning ved at yde bistand til aktiviteter og projekter, der kan medvirke til at forsone lokalsamfund og til at opbygge et fælles samfund for alle;
33.

opfordrer Chisinau og Tiraspol til fortsat at bidrage konstruktivt til at finde en effektiv løsning på Transdnestrien-spørgsmålet og til at tage konkrete skridt til at forbedre levevilkårene for befolkningen; er skuffet over, at 5+2-rammen indtil nu ikke har formået at bibringe en løsning, og kræver en mere betydelig rolle for EU, bl.a. ved opgradering af EU's status til forhandlingspartner, og opfordrer alle involverede parter til at gøre brug af alle de instrumenter, de har til rådighed, for at få skabt et fundament for en konstruktiv dialog og banet vej for en hurtig genoptagelse af de officielle forhandlinger; opfordrer HR/NF og EU-Udenrigstjenesten til at arbejde proaktivt hen imod en omfattende løsning, som respekterer Republikken Moldovas suverænitet og territoriale integritet og fremmer tillidsskabelse i meget tæt samarbejde med OSCE's kompetente strukturer; understreger nødvendigheden af at sikre, at Transdnestrien som en integreret del af Republikken Moldova er dækket af associeringsaftalens fulde omfang og virkninger; opfordrer de moldoviske myndigheder til med henblik herpå at række hånden ud til befolkningen, erhvervslivet og civilsamfundsorganisationerne generelt; bemærker, at enhver løsning bør være i overensstemmelse med og fuldt ud respektere folkerettens principper;
C.

der henviser til, at UNCLOS opstiller en samlet retlig ramme for et system med lov og orden og udstikker regler for enhver udnyttelse af havene og deres ressourcer; der henviser til, at EU har ratificeret UNCLOS, som nu er en integreret af gældende EU-ret;
18.

minder om, at humanitær bistand er absolut nødvendig, men ikke kan løse problemet, og at det primære ansvar for beskyttelsen af civilbefolkningen ligger hos regeringen; opfordrer derfor til, at landets rigdom gøres direkte tilgængelig for at sikre det sudanesiske folks velbefindende; opfordrer indtrængende alle parter til at overholde aftalen og til gennem dialog og samarbejde at deltage konstruktivt i fredsforhandlingerne i Addis Abeba med henblik på en fuld gennemførelse af våbenhvileaftalen og en hurtig genoptagelse af forhandlingerne, der kan føre til dannelsen af en overgangsmæssig national samlingsregering, hvilket er den eneste løsning på lang sigt, og til national forsoning til gavn for den sydsudanesiske befolkning som helhed;
2.

glæder sig over, at aftalen er indgået af arbejdsmarkedets parter, og at Kommissionens forslag kun fastsætter minimumsforskrifter, således at medlemsstaterne og/eller arbejdsmarkedets parter kan vedtage foranstaltninger, der er mere gunstige for arbejdstagerne på det pågældende område;
3.

påpeger, at Mikhail Fedotov, Formand for Ruslands præsidentielle råd for civilsamfundet og menneskerettighederne, klart har udtalt, at der ikke er noget juridisk grundlag for at lukke Memorial, og at retsmødet i Højesteret bør udsættes til efter en planlagt Memorial-konference den 19. november 2014, hvor selskabet forventes at bebude ændringer i sin organisationsstruktur for at overholde russisk lovgivning;
15.

anmoder om, at Rådet, Kommissionen og EU-Udenrigstjenesten forelægger Parlamentet en offentlig vurdering af de foranstaltninger, EU har truffet for at få Usbekistan til at opfylde de menneskerettighedskriterier, der fastsattes af EU's udenrigsministre i 2010, opfordrer FN's Menneskerettighedsråd til at oprette en tilsynsmekanisme for Usbekistan, tilskynder Rådet og Kommissionen til at forbedre deres menneskerettighedsdialog med den usbekiske regering og forventer, at EU-Udenrigstjenesten uden vaklen tager fat på alle de vigtigste tilfælde af menneskerettighedskrænkelser på det møde i menneskerettighedsdialogen mellem EU-Usbekistan, der er berammet til at finde sted i november, og gør disse møder mere resultatorienterede, således at det lykkes at komme ud af det aktuelle dybt skuffende dødvande;
10.

understreger det presserende behov for at etablere et fælles, offentligt og tilgængeligt nationalt register over savnede og forsvundne personer og en DNA-database på føderalt niveau;
122.

understreger, at de stramme betalingslofter for perioden 2014-2020 fortsat er et stort problem for EU-budgettet, idet de har negative følger for den økonomiske genopretning, eftersom forsinkede betalinger fortrinsvis er skadelige for de direkte støttemodtagere; minder om behovet for i lyset af gennemførelsen at sikre en rettidig og velordnet udvikling i betalingerne for sideløbende hermed at indfri betalingerne fra såvel tidligere forpligtelser som forhåndsfinansiering med henblik på hurtigt at iværksætte de nye programmer og for at undgå en unormal overførsel af uindfriede forpligtelser (UF) til 2015-budgettet; opfordrer i denne forbindelse indtrængende Rådet til fuldt ud at vedtage forslag til ændringsbudget nr. 3/2014, således som det er fremlagt af Kommissionen, for at EU-budgettet har maksimal indvirkning på investeringer på stedet; påpeger, at hvis forslagene til ændringsbudget nr. 2, 3 og 4 bliver vedtaget uændret, vil det resultere i en samlet budgetvirkning på kun 106 mio. EUR i supplerende BNI-bidrag fra medlemsstaternes side for at sikre, at der er tilstrækkelige betalingsbevillinger i 2014 til dækning af Unionens eksisterende retlige forpligtelser; fremhæver sin vilje til fortsat at overvåge den generelle situation med hensyn til betalinger og uindfriede forpligtelser og til at gøre fuld brug af det spillerum, der er nedfældet i FFR-forordningen og den interinstitutionelle aftale; understreger, at problemet med den tilbagevendende betalingskrise i EU-budgettet skal løses på en holdbar måde i forbindelse med revisionen efter valget af den flerårige finansielle ramme 2014-2020, der forventes at blive iværksat snarest muligt af den næste Kommission, som påbegynder sin mandatperiode den 1. november 2014;
J.

der henviser til, at EFSA i sin udtalelse fra februar 2012 udtrykkeligt udtrykte uenighed med ansøgerens konklusion om, at den af ansøgeren påberåbte undersøgelse leverede tilstrækkelig dokumentation for, at majs 1507 udgør en ubetydelig risiko for sommerfugle uden for målgruppen i EU, men i stedet påpegede, at meget følsomme sommerfugle og natsværmere uden for målgruppen kan være i fare, når de udsættes for pollen fra majs 1507 (7);
38.

glæder sig over, at det på det seneste G-8-topmøde (i Lough Erne i juni 2013) blev besluttet at træffe foranstaltninger til at gribe ind over for den ulovlige handel med beskyttede eller truede dyre- og plantearter og yde politisk og praktisk støtte til regionale og internationale organisationer, der leder bestræbelserne på at forbedre landenes mulighed for at overvåge og kontrollere deres grænser og gribe ind over for kriminalitetsfremmende faktorer såsom korruption, organiseret kriminalitet på tværs af grænserne og ulovlig handel, som undergraver forvaltningen og retsstaten og i nogle tilfælde udgør en vigtig finansieringskilde for terrorister;
63.

bifalder Kommissionens forslag om at styrke sanktionerne for i det mindste at opveje den forventede økonomiske gevinst, der søges gennem overtrædelse, men anser dette for ikke at være afskrækkende nok; mener, at medlemsstaterne bør indføre sanktioner for fødevaresvig, der er på mindst det dobbelte beløb af den forventede økonomiske gevinst, der forsøges at opnås gennem den svigagtige aktivitet; skønner det nødvendigt, som et ekstra afskrækkende middel, at medlemsstaterne fastsætter endnu højere straffe, herunder strafferetlige sanktioner, for svigagtige tilfælde, hvor den offentlige sundhed bevidst bringes i fare, eller i tilfælde af svindel med produkter rettet mod sårbare forbrugere; og foreslår endvidere, at fødevarevirksomhedens registrering bliver inddraget i tilfælde af gentagne overtrædelser;
B.

der henviser til, at op til 78 lande fortsat betragter samtykkende aktiviteter med voksne af samme køn som en forbrydelse, hvor syv lande foreskriver dødsstraf for sådanne »forbrydelser« (Iran, Mauretanien, dele af Nigeria, Saudi-Arabien, dele af Somalia, Sudan og Yemen); der henviser til, at disse retlige begrænsninger er forældede i lyset af den generelle mainstreaming af rettighederne for lesbiske, bøsser, biseksuelle, transpersoner og interseksuelle (LGBTI-rettigheder) i løbet af de seneste årtier, og at den positive udvikling i mange lande bør fungere som et eksempel for en forbedring på verdensplan med hensyn til LGBTI-spørgsmål;
14.

er af den opfattelse, at medlemsstaterne i forbindelse med disse nye former for territorialt samarbejde bør være i stand til at anvende samtlige foranstaltninger til udvikling af landdistrikterne, der har med kvalitetspolitik for fødevarer at gøre, med det formål at udvikle især salg på lokale markeder og korte forsyningskæder og at forbedre såvel bæredygtigheden af som kendskabet til produktionsmetoderne, samtidig med at EU-reglerne overholdes og uden at påvirke, underminere eller svække de eksisterende kvalitetsordninger i EU såsom den beskyttede oprindelsesbetegnelse (BOB), den beskyttede geografiske betegnelse (BGB) og de garanterede traditionelle specialiteter (GTS); mener, at territorial kvalitetsmærkning i landbrugssektoren bør begrænses til fremme af kvalitetsordningerne med BOB, BGB og GTS, hvor disse allerede eksisterer, eller til at støtte iværksættelsen af dem, hvor de ikke allerede eksisterer; opfordrer Kommissionen til i lyset af den hastige fremkomst af mange forskellige mærker, herunder regionale, for fødevareprodukter i Europa at udarbejde en liste over mærker med deciderede regionale karakteristika for at undgå eventuelle negative følger for kvalitetsordningerne; fastholder, at begrebet regional mærkning bør defineres klart under hensynstagen til de positive erfaringer, der er gjort med eksisterende kvalitetsmærker (BOB, AOC, BGB), og at der bør udarbejdes såvel samordnede strategier for at undgå sammenfald og overlapning som en fælles tilgang baseret på en fælles ramme for hele EU;
5.

glæder sig over de første landsdækkende lokalvalg nogensinde i Kosovo den 3. november 2013 og især over den store valgdeltagelse i de serbisk dominerede kommuner syd for Ibarfloden og over, at lokalvalgene i Kosovo generelt blev afviklet i god orden, som det blev skønnet i den foreløbige erklæring fra EU's valgobservationsmission, hvilket er et væsentligt skridt fremad i retning af dannelsen af et fællesskab af serbiske kommuner, hvilket er en del af normaliseringsprocessen; glæder sig over Beograds og Pristinas bestræbelser på at sikre, at valget forløb fredeligt og i overensstemmelse med demokratiske normer; fordømmer på det kraftigste volden og de konstante trusler, der fandt sted i de nordlige kommuner Mitrovica og Zvečan, og opfordrer indtrængende de serbiske myndigheder til at gøre deres yderste for at sikre, at voldsudøverne stilles for en domstol; noterer sig i denne forbindelse den serbiske leders løfte om, at de personer, der er ansvarlige for voldsudbruddene, vil blive draget til ansvar for deres handlinger; bemærker, at der er behov for en yderligere årvågen indsats for at bryde netværket af organiseret kriminalitet og dets bånd til den lokale politiske elite og for at genetablere retsstatsforhold i det nordlige Kosovo; glæder sig over holdningen hos de serbiske politiske ledere, der aktivt har opfordret etniske serbere i Kosovo til at deltage i valget, men bemærker samtidig, at Beograd ikke bør kvæle den politiske pluralisme i det serbiske samfund i Kosovo ved at føre kampagne for et bestemt parti eller en bestemt valgliste;
5.

er enig i, at plasticaffald bør behandles som en værdifuld ressource ved at fremme genbrug, genanvendelse og genvinding og ved at muliggøre, at der skabes et hensigtsmæssigt markedsmiljø; opfordrer Kommissionen til senest i 2014 at fremsætte forslag om at udfase deponering af genanvendeligt og genvindeligt affald inden 2020 uden dog som følge heraf at favorisere muligheden for energiudnyttelse frem for genanvendelse, og at kriteriet om miljømæssig effektivitet gælder for alle metoder; mener, at det foruden de ovenfor nævnte mål for genanvendelse derfor er yderst vigtigt at indføre passende foranstaltninger til begrænsning af forbrænding af genanvendeligt, komposterbart og bionedbrydeligt plastic for at optimere livscyklussen for hver plastictype, samtidig med at affaldshierarkiet overholdes; påpeger, at dette forhold ligeledes vil ændre den ubæredygtige tendens, som indtil videre har favoriseret anvendelsen af oprindelige produkter frem for de dyrere genanvendte produkter; påpeger, at der allerede i designfasen bør tages hensyn til produkters genanvendelighed og reparationsmuligheder; opfordrer derfor Kommissionen til at foreslå foranstaltninger inden for design, der forbedrer den samlede påvirkning fra produkter, forebygger overskydende affald og fremmer genanvendelsesmarkederne; mener under alle omstændigheder, at plasticprodukter bør designes med henblik på maksimal holdbarhed, idet der tages højde for hele produktets livscyklus; påpeger, at Kommissionen inden for rammerne af en ny lovgivning om plasticaffald bør overveje at indføre udvidet kontrol med affald i deponeringsanlæg frem til 2020 og flere kontroller på forbrændingsstederne;
A.

der påpeger, at hver medlemsstat forventes at handle ansvarligt og bevare Unionens fælles værdier og resultater, og at disse værdier og resultater er uvurderlige, samt at der ikke kan sættes et prisskilt på dem;
37.

understreger, at forvaltningen af sundhedssystemerne hører under medlemsstaternes kompetence; opfordrer dog indtrængende Kommissionen til at fortsætte samarbejdet med både erhvervsudøvende i sundhedssektoren, patientorganisationer, andre centrale interessenter og de kompetente myndigheder i medlemsstaterne i forbindelse med udformningen af sine politikker og løsningen af spørgsmål om modstridende prioriteter inden for e-sundhed under hensyntagen til, at hovedformålet er at sikre patienterne adgang til et effektivt og økonomisk overkommeligt sundhedssystem;
2.

glæder sig over udsigten til at få et land med en velfungerende demokratisk tradition og stærke institutioner og et stærkt civilsamfund som ny EU-medlemsstat;
5.

noterer sig med bekymring det hurtigt voksende antal EU-statsborgere, der rejser til konfliktområder for at slutte sig til terrororganisationer og derefter vende til bage til EU's område, hvorved de udgør en ny form for risiko for EU's indre sikkerhed; agter at bekæmpe denne foruroligende tendens med en flerdimensioneret indsats, herunder i) ved en samlet bekæmpelse af de faktorer, der ligger til grund for denne tendens, såsom radikalisering, intolerance og diskrimination ved at fremme politisk og religiøs tolerance, udvikle social samhørighed og gøre plads til alle i samfundet samt fremme reintegration, ii) ved at analysere og modvirke anstiftelse til gennemførelse af terrorhandlinger, der er motiveret af ekstremisme, eller tilskyndelse til at rejse bort for at slutte sig til terrororganisationer, iii) ved at forebygge og dæmme op for rekruttering til og involvering i konflikter, herunder udenlandske krigeres indrejse i konfliktområder, inden for passende retlige rammer, iv) ved at afbryde den finansielle støtte til terrororganisationer og personer, der agter at tilslutte sig dem, samt v) ved at give mulighed for den fornødne retsforfølgning, hvis der er baggrund for det;
G.

der henviser til, at slaveri sædvanligvis er nedarvet, og at børn født af kvindelige slaver ofte anses for at tilhøre deres ejers familie hele livet; der henviser til, at kvindelige slaver rutinemæssigt udsættes for seksuel vold; der henviser til, at de fleste slaver nægtes en formel uddannelse og har lært, at deres skæbne er at tilhøre deres ejer, og de fastholdes således i et såkaldt psykisk slaveri; der henviser til, at kvindelige slaver skal indhente tilladelse fra deres ejer for at blive gift; der henviser til, at mange slaver fødes som følge af voldtægt; der henviser til, at selv slaver, der er blevet frigivet, har få muligheder for at finde meningsfuld beskæftigelse;
44.

påpeger, at ikrafttrædelsen af associeringsaftalen mellem EU og Georgien, den mulige inddragelse af Armenien i toldunionen og det faktum, at Aserbajdsjan fortsat er uden for alle de vigtigste økonomiske blokke, herunder WTO, kan svække de traditionelle økonomiske forbindelser i regionen. støtter fuldt ud den progressive differentiering inden for rammerne af Det Østlige Partnerskab, i den udstrækning det svarer til partnernes forskellige ambitions- og kapacitetsniveauer, men mener ikke desto mindre, at en regional tilgang er af afgørende betydning, for at EU kan bidrage effektivt til stabilitet og økonomisk udvikling i Sydkaukasus; opfordrer derfor Kommissionen til at bistå landene i regionen med at håndtere de mulige problemer, der kan opstå ved en sådan situation, og hjælpe Georgien med at gøre en fornyet indsats for at fremme nye samarbejdsformer i Sydkaukasus;
3.

udtrykker alvorlig bekymring over den voksende spænding og tiltagende vold i området; fordømmer på det kraftigste alle terror- eller voldshandlinger og giver udtryk for sin medfølelse med ofrenes familie; advarer om risikoen for en yderligere eskalation af volden i forbindelse med hellige steder, hvilket kan forvandle konflikten mellem israelere og palæstinensere til en religiøs konflikt; opfordrer politiske ledere på alle sider til at arbejde sammen ved hjælp at synlige foranstaltninger til at nedtrappe situationen, og understreger, at ikke-voldelige midler samt respekt for menneskerettighederne og den humanitære ret er den eneste måde til at opnå en holdbar løsning og en retfærdig og varig fred mellem israelere og palæstinensere; understreger, at enhver form for voldelig handling kun bidrager yderligere til ekstremisme på begge sider; opfordrer indtrængende alle parter til at afholde sig fra enhver handling, der kan forværre situationen ved tilskyndelse, provokation, overdreven magtanvendelse eller gengældelse;
A.

der henviser til, at den økonomiske krise, den omfattende korruption, den kroniske mangel på basale varer, volden og den politiske splittelse lige siden februar 2014 har udløst fredelige protester mod præsident Nicolás Maduros regering, som stadig foregår; der henviser til, at demonstranterne er blevet mødt med overdreven magt- og voldsanvendelse af politiet, medlemmer af nationalgarden og voldelige og ukontrollerede bevæbnede regeringsvenlige grupper; der henviser til, at over 1 700 demonstranter ifølge lokale og internationale organisationer afventer en retssag, at over 69 fortsat er i fængsel, og at mindst 40 mennesker er blevet dræbt under demonstrationerne, uden at deres mordere er fundet; der henviser til, at FN’s Højkommissariat for Menneskerettigheder har bekræftet, at det har modtaget rapporter om over 150 tilfælde af mishandling, herunder tortur, under anholdelse; der henviser til, at sikkerhedstyrkernes forfølgelse af den demokratiske opposition ifølge flere kilder stadig foregår;
understreger behovet for at undersøge den generelle strategi for samarbejde med tredjelande, herunder i Afrika syd for Sahara, Nordafrika og Mellemøsten, hvad angår humanitær, finansiel og politisk bistand, herunder retshåndhævelse, hvis relevant; efterlyser endvidere en præcisering af den rolle, som politikkerne for regional beskyttelse, genbosættelse og tilbagesendelse skal spille, herunder aftaler om forvaltning af migrationsstrømme med oprindelseslandene og transitlande for at håndtere årsagerne til migration; understreger behovet for, at tredjelande overholder folkeretten med hensyn til at redde liv til søs, og for at sikre beskyttelse af flygtninge og overholdelse af de grundlæggende rettigheder;
14.

udtrykker bekymring over den forværrede humanitære situation i en række sudanesiske regioner og især over de adgangsrestriktioner, der fortsat opretholdes over for internationale humanitære agenturer og organisationer; opfordrer atter den sudanesiske regering såvel som væbnede grupper til at garantere sikker, rettidig og uhindret humanitær adgang til alle områder for humanitære organisationer, navnlig i konfliktramte områder, i tråd med internationale humanitære principper;
B.

der henviser til, at sådanne fælles regler vil medvirke til, at udøvere af vejtransporterhvervet får et højt fagligt kvalifikationsniveau, til at rationalisere markedet, til at forbedre ydelsernes kvalitet til gavn for udøvere af vejtransporterhvervet, deres kunder og den samlede økonomi, samt til at højne trafiksikkerheden;
23.

mener, at affaldslovgivningen bør forbedres for at sikre et fungerende stålskrotmarked i EU, f.eks. gennem revision af direktivet om udrangerede køretøjer; påpeger vigtigheden af et velfungerende skrotmarked, som bør forbedres og stimuleres yderligere i lyset af strategien om en cirkulær økonomi i EU og for at forhindre for høje prisstigninger som et resultat af tilstedeværelsen af tredjelandsvirksomheder på det europæiske marked; anmoder i denne forbindelse Kommissionen om at overveje at indføre told på eksportvarer fra EU's skrotmarked for at forhindre den miljødumping, som normalt finder sted;
25.

opfordrer udviklingslandenes regeringer til at skabe et gunstigt klima for bedre ernæring af børn gennem forbedrede politikker, samordning mellem nationale planer og strategier om ernæring og donorernes programmer, regeringsførelse og ansvarlighed over for deres borgere; tilskynder til større gennemsigtighed i udviklingslandenes budgetter, f.eks. ved hjælp af budgetkontrol (»budget tracking«), således at der bliver bedre mulighed for at vurdere antallet og kvaliteten af projekter, der tackler fejlernæring;
1.

glæder sig over, at der i FN-regi efter syv lange års forhandlinger er indgået en retligt bindende traktat om våbenhandel, som vedrører international handel med konventionelle våben; erindrer om, at formålet med traktaten er at opstille de højest mulige fælles internationale standarder for regulering af den internationale handel med konventionelle våben og at forebygge og eliminere ulovlig handel med konventionelle våben for at bidrage til international og regional fred, sikkerhed og stabilitet og mindske menneskelige lidelser; mener, at en effektiv gennemførelse af traktaten i væsentlig grad kan bidrage til at skabe større respekt for internationale menneskerettigheder og humanitær ret overalt i verden; anerkender, at civilsamfundets organisationer har ydet et væsentligt bidrag fra påbegyndelsen af arbejdet med våbenhandeltraktaten og frem til vedtagelsen;
B.

der henviser til, at Nabeel Rajab, formand for Bahrains Center for Menneskerettigheder (BCHR) og vicegeneralsekretær i Det Internationale Menneskerettighedsforbund (FIDH), i august 2012 blev idømt tre års fængsel, anklaget for at opfordre til og deltage i »ulovlige samlinger« og »forstyrrelse af den offentlige orden« mellem februar og marts 2011; der henviser til, at hans dom efter appel blev reduceret til to års fængsel; der henviser til, at Nabeel Rajab før denne fængsling gentagne gange blev tilbageholdt for med fredelige midler at have kritiseret regeringen under de pro-demokratiske protester, der brød ud Bahrain i 2011;